RÅDETS FORORDNING (EF) nr. 3061/95 af 22. december 1995 om ændring af Rådets forordning (EF) nr. 992/95 om åbning og forvaltning af fællesskabstoldkontingenter for visse landbrugsprodukter og fiskerivarer med oprindelse i Norge

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Ved forordning (EF) nr. 992/95 (1) blev der åbnet fællesskabstoldkontingenter for visse landbrugsprodukter og fiskerivarer med oprindelse i Norge; disse toldkontingenter blev indrømmet på grundlag af en overenskomst mellem Det Europæiske Økonomiske Fællesskab og Kongeriget Norge, som blev indgået den 14. maj 1973 (2); efter Spaniens og Portugals tiltrædelse af Fællesskabet blev der indgået en aftale i form af brevveksling mellem Fællesskabet og Norge, som godkendtes ved Rådets afgørelse 86/557/EØF (3);

ovennævnte aftale er blevet ændret eller suppleret af aftalen om Det Europæiske Samarbejdsområde og aftalen i form af brevveksling mellem Fællesskabet og Norge om visse arrangementer på landbrugsområdet, som er godkendt ved afgørelse 93/737/EF (4);

som følge af Østrigs, Finlands og Sveriges tiltrædelse bør ovennævnte kontingenter tilpasses, bl.a. under hensyn til de samhandelsordninger, som fandtes for fiskerivarer mellem Østrig, Finland og Sverige på den ene side og Norge på den anden side;

der er derfor mellem Det Europæiske Fællesskab og Kongeriget Norge indgået en tillægsprotokol til ovennævnte overenskomst, som er godkendt ved afgørelse 95/312/EF (5); i henhold til denne protokol forpligter Fællesskabet sig til hvert år på visse betingelser at åbne fællesskabstoldkontingenter til nultold for en række fiskerivarer med oprindelse i dette land;

disse toldkontingenter bør således åbnes for perioden fra den 1. januar til den 31. december hvert år; da disse indrømmelser først kan bringes i anvendelse fra den 1. juli 1995, bør disse kontingenter undtagelsesvis for 1995 åbnes fra den 1. juli 1995 til den 31. december 1995 for den samlede årlige kontingentmængde;

der er indgået en aftale i form af brevveksling mellem Det Europæiske Fællesskab på den ene side og Kongeriget Norge på den anden side om visse landbrugsprodukter, som blev godkendt ved Rådets afgørelse 95/582/EF (6); i henhold til aftalen forpligter Fællesskabet sig til fra 1. januar 1995 at åbne årlige toldkontingenter til nultold for visse landbrugsprodukter med oprindelse i Norge -

UDSTED FØLGENDE FORORDNING:

Artikel 1

Forordning (EF) nr. 992/95 ændres således:

1) Artikel 1, stk. 3, affattes således:

»3. Protokollen angående definitionen af begrebet »varer med oprindelsesstatus« og angående metoderne for administrativt samarbejde (*), der er knyttet som bilag til overenskomsten mellem Det Europæiske Økonomiske Fællesskab og Kongeriget Norge, som ændret ved artikel 3 i tillægsprotokollen til overenskomsten, finder anvendelse.

(*) EFT nr. L 171 af 27. 6. 1973, s. 1. Protokollen er ændret ved afgørelse nr. 1/94 truffet af Det Blandede Udvalg EF-Norge (EFT nr. L 204 af 6. 8. 1994), og ved tillægsprotokol (EFT nr. L 187 af 8. 8. 1995, s. 15).«2) Bilag I og II erstattes af bilag I og II til denne forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Bilag I anvendes fra den 1. januar 1995 eller i de i bilag I anførte perioder.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. december 1995.

På Rådets vegne

L. ATIENZA SERNA

Formand

(1) EFT nr. L 101 af 4. 5. 1995, s. 1.

(2) EFT nr. L 171 af 27. 6. 1973, s. 2.

(3) EFT nr. L 328 af 22. 11. 1986, s. 76.

(4) EFT nr. L 346 af 31. 12. 1993, s. 17.

(5) EFT nr. L 187 af 8. 8. 1995, s. 15.

(6) Se side 17 i denne Tidende.

BILAG I

>TABELPOSITION>

BILAG II

>TABELPOSITION>